stanford-oval/wikipedia huggingface dataset:
מ.א.ש (סרט)

| --- | --- |

כרזת הסרט
 מבוסס על:  הרומן "MASH: A Novel About Three Army Doctors" מאת ריצ'רד הוקר
 בימוי:  רוברט אלטמן 
 הופק בידי:  אינגו פרימנגר
 תסריט:  רינג לרדנר 
 עריכה:  דנפורד גרין
 שחקנים ראשיים:  דונלד סאת'רלנד אליוט גולד טום סקריט סאלי קלרמן רוברט דובאל רנה אוברז'ונואה מייקל מרפי
 מוזיקה:  ג'וני מנדל
 צילום:  הרולד א. סטיין
 מדינה:  ארצות הברית
 חברת הפקה:  Aspen Productions Ingo Preminger Productions
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  25 בינואר 1970
 משך הקרנה:  116 דקות
 שפת הסרט:  אנגלית
 סוגה:  דרמה קומית, סרט המבוסס על יצירה ספרותית, סרט דרמה, סרט קומדיה שחורה, סרט מלחמה, American football film 
 מקום התרחשות:  קוריאה הדרומית 
 תקציב:  $3,500,000
 הכנסות:  $81,600,000
 הכנסות באתר מוג'ו:   mash
 פרסים:  פרס אוסקר לתסריט המעובד הטוב ביותר (רינג לרדנר)  פרס דקל הזהב 
 דף הסרט ב־IMDb
 
מאש (באנגלית: MASH) הוא סרט קומדיית מלחמה אמריקאי שיצא בשנת 1970, בבימויו של רוברט אלטמן, שהיה מועמד לפרסי גלובוס הזהב והאוסקר על בימוי הסרט. התסריט נכתב על ידי רינג לרדנר הבן, שזכה עבורו בפרס אוסקר. הסרט מבוסס על הנובלה "MASH: A Novel About Three Army Doctors", מאת ריצ'רד הוקר. בסרט מככבים דונלד סתרלנד, אליוט גולד, טום סקריט וסאלי קלרמן.
הסרט מתרחש במהלך מלחמת קוריאה (1951–1953), ומתאר את קורותיה של יחידת צוות רפואי המוצב בבית חולים שדה, שנמצא קילומטרים ספורים מזירת הקרב. בסרט כלולות הפניות ומסרים סמויים רבים המתייחסים דווקא למלחמת וייטנאם (1962–1975), שהתחוללה בזמן יצירת הסרט.
הסרט מתאר את החברה הצבאית אמריקאית בצורה קריקטורית ויש בה ביקורת נוקבת כלפי התנהלותו של צבא ארצות הברית בשטח הקוריאני. התנהגות החיילים מאופיינת בחוסר ערכים ודרך ארץ.
שם הסרט, "M*A*S*H" הוא ראשי תיבות של Mobile Army Surgical Hospital (בית חולים כירורגי צבאי נייד).
על הסרט

בסרט מתואר הווי הצוות הרפואי שמטפל בפצועים בבית חולים שדה, כאשר הם נתונים לזרם בלתי-פוסק של פצועים שחלקם מתים על שולחן הניתוחים. השיחות הקומיות והציניות של הרופאים המנתחים נערכות תוך כדי נתיחת הפצועים. את המתח והלחצים של מצב ארעי זה הם פורקים במעשי שובבות, שמזכירים התנהגות של נערים מתבגרים ולא פעם הסרט אף מזכיר את סרטי הנוער בהתנהלותו. אך עם זאת יש לסרט סגנון מחוספס ריאליסטי ובוטה, עם אלתורים קומיים רבים. ההומור בסרט נוטה להיות גס ובוטה, הבדיחות מרושעות, ולפעמים ניתן אף לחוש בנגיעות קומדיית הסלפסטיק. הסרט מאופיין גם בשימוש ייחודי בפסקול, בעיקר בעריכת הדיאלוגים.
מאש נחשב לאחד מהסרטים החשובים המסמלים את המהפך החברתי האנטי ממסדי שהתחולל באמריקה בשלהי שנות ה-60 ותחילת שנות ה-70 בשל הצגתו הלגלגנית את ההתחסדות והצדקנות של אמריקה השמרנית וכן בשל הביקורתיות ביחס לנוכחות האמריקאית בשטחים שלא בשליטתה[דרוש מקור]. הסרט אף נאסר להקרנה במחנות הצבא האמריקנים בשל העובדה שהוא עודד פציפיזם[דרוש מקור]. גם בישראל הסרט נתקל תחילה בבעיות הקרנה מסיבות דומות - אך לבסוף הוא אושר להקרנה מסחרית. עם זאת הסרט היווה השראה לסדרת טלוויזיה פופולרית שנקראה אף היא M.A.S.H. מ.א.ש (סדרת טלוויזיה) שודרה בין 17 בספטמבר 1972 ו-28 בפברואר 1983, והיא שודרה ברשת פוקס ב-20 מדינות.
מאש נותר עד היום סרט סרקסטי הצוחק על טבעו של האדם, בעל אופי אנרכיסטי, הקורא לניהיליזם ומתריס נגד אטימות וביורוקרטיה, צביעות ופוריטניות. אלטמן יצר קומדיה שחורה, בעלת ויזואליות ייחודית. זהו קולנוע אנטי-ממסדי ואנטי הוליוודי בתפיסתו. הבחירה להתעסק בנושאים שוליים כמו: משחק פוטבול, משחק גולף וההתערבות האם האחות בלונדינית אמיתית או לא - מקנות לסרט את הטון הקומי, הביקורתי והתלוש מהמציאות אותו ביקש אלטמן להעביר. עריכת הסרט גם היא הולכת יד ביד עם סגנונו הייחודי של הסרט, היא מתאפיינת בעריכה קצבית המודגשת לרוב בצילומי תקריב משולבת שיחות גדושות. הרבה פעמים שיחה אחת נכנסת לתוך השנייה ויוצרת בלבול בקרב הצופים, אלמנט המוסיף לתחושת הכאוס במחנה.
שחקנים

| שחקנ/ית | דמות |
| --- | --- |
דונלד סאת'רלנד: "הוקאיי" פירס, רופא
אליוט גולד: "טראפר ג'ון" מקאינטייר, רופא
טום סקריט: "דיוק" פורסט, רופא
סאלי קלרמן: מרגרט הוליהאן, "שפתיים לוהטות", אחות ראשית
רוברט דובאל: "פרנק" ברנס, רופא
רנה אוברז'ונואה: כומר
ראו גם

מ.א.ש (זיכיון)
מ.א.ש (סדרת ספרים)
מ.א.ש (סדרת טלוויזיה)
שמי חצות (סרט)

| --- | --- |

 מבוסס על:  Good Morning, Midnight 
 בימוי:  ג'ורג' קלוני 
 תסריט:  מארק סמית' 
 עריכה:  סטפן מיריון 
 שחקנים ראשיים:  ג'ורג' קלוני קייל צ'נדלר סופי ראנדל אית'ן פק טים רוס טיפאני בון דמיאן ביצ'יר דייוויד אוילאו פליסיטי ג'ונס מרים שור 
 מוזיקה:  אלכסנדר דספלה 
 צילום:  מרטין רוהה 
 מדינה:  ארצות הברית ארצות הברית
 חברת הפקה:  Anonymous Content  Smokehouse Pictures  Syndicate Entertainment
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  23 בדצמבר 2020 
 משך הקרנה:  118 דק' 
 שפת הסרט:  אנגלית 
 סוגה:  סרט מדע בדיוני, סרט מבוסס יצירה ספרותית, סרט פוסט-אפוקליפטי 
 דף הסרט ב־IMDb
 
שמי חצות (באנגלית: The Midnight Sky) הוא סרט מדע בדיוני אמריקאי שביים ג'ורג' קלוני, המבוסס על הרומן "שמי חצות" (הוצאת אגם 2020) מאת לילי ברוקס-דלתון. מככבים בו קלוני, פליסיטי ג'ונס, קייל צ'נדלר, דייוויד אוילאו ודמיאן ביצ'יר. כאשר העולם מחשיך, המדען המזדקן ד"ר אוגוסטין לופטהאוס נמצא לבד בצפון הקוטב הצפוני, בניסיונו להזהיר את סאליבן וצוותה החוזרים ממשלחת חלל לצדק מפני מה שמצפה להם בכדור הארץ. הסרט עלה לצפייה דיגיטלית ב-23 בדצמבר 2020 על גבי שרתי נטפליקס, ותוך פחות מחודש צפו בו כ-72 מיליון צופים.
תקציר העלילה

אוגוסטין (ג'ורג' קלוני), מדען בודד בקוטב הצפוני, נמצא במרוץ נגד הזמן כדי להשיג תקשורת שתאפשר לו לעצור את סאלי (פליסיטי ג'ונס) וחבריה האסטרונאוטים לחזור הביתה לכדור הארץ עקב אסון עולמי מסתורי.
שחקנים ודמויות

ג'ורג' קלוני - אוגוסטין לופטהאוס
פליסיטי ג'ונס - איריס ״סאלי״ סאליבן
קייל צ'נדלר - מיטשל
דייוויד אוילאו - המפקד טום אדול
טיפאני בון - מאיה
דמיאן ביצ'יר - סאנצ'ס
קאוילין ספרינגול - איריס הצעירה
סופי ראנדל - ג׳ין סאליבן
אית'ן פק - אוגוסטין הצעיר
טים רוס - מייסון מוסלי
מרים שור - אשתו של מיטשל
הפקה

ביוני 2019 הוכרז כי ג'ורג' קלוני יביים ויככב בסרט, כאשר נטפליקס תפיץ וצילומי הסרט יתחילו באוקטובר. פליסיטי ג'ונס צורפה לצוות השחקנים ביולי, כשקייל צ'נדלר ודייוויד אוילאו הצטרפו באוגוסט. טיפאני בון וקאוילין ספרינגול צורפו להפקה באוקטובר. בנובמבר 2019 דמיאן ביצ'יר לוהק לתפקיד בסרט, סופי ראנדל, איתן פק, טים רוס ומרים שור לוהקו בינואר 2020. הצילומים החלו ב-21 באוקטובר 2019 והושלמו ב-7 בפברואר 2020.
הערות שוליים

↑  רועי אבן, ‏כבר אחרי חצות - "שמי חצות" של נטפליקס בדרך ל-72 מיליון צופים, באתר ‏מאקו‏, 3 בינואר 2021
↑  N'Duka, Amanda (24 ביוני 2019). "George Clooney To Direct & Star In Film Adaptation Of 'Good Morning, Midnight' Novel For Netflix". {{cite web}}:  (עזרה)
↑  N'Duka, Anthony D'Alessandro,Amanda; D'Alessandro, Anthony; N'Duka, Amanda (9 ביולי 2019). "Felicity Jones Joins George Clooney Netflix 'Good Morning, Midnight' Film Adaptation". {{cite web}}:  (עזרה)
↑  N'Duka, Amanda (14 באוגוסט 2019). "Kyle Chandler Joins George Clooney & Felicity Jones In Clooney-Helmed Post-Apocalyptic Netflix Film". {{cite web}}:  (עזרה)
↑  Kroll, Justin (20 באוגוסט 2019). "David Oyelowo Joins George Clooney in 'Good Morning, Midnight' Adaptation (EXCLUSIVE)". {{cite web}}:  (עזרה)
↑  "Tiffany Boone Joins George Clooney's 'Good Morning, Midnight' Adaptation | Hollywood Reporter". www.hollywoodreporter.com.
↑  Kroll, Justin (8 בנובמבר 2019). "Demian Bichir to Join George Clooney in 'Good Morning, Midnight' Adaptation (EXCLUSIVE)". Variety. נבדק ב-8 בנובמבר 2019. {{cite web}}:  (עזרה)
↑  "George Clooney's 'Good Morning, Midnight' Adaptation Adds Ethan Peck, Sophie Rundle | Hollywood Reporter". www.hollywoodreporter.com.
↑  "Aether". Production List. נבדק ב-3 באוקטובר 2019. {{cite web}}:  (עזרה)
רומנס הפעמונים

| --- | --- |
כרזת הסרט
כרזת הסרט
 בימוי:  ארווין פיצ'ל
 הופק בידי:  ג'סי לאסקי, וולטר מקוון
 תסריט:  דוויט בודין, בן הכט
 עריכה:  אלמו ויליאמס
 שחקנים ראשיים:  פרד מקמורי, אלידה ואלי, פרנק סינטרה
 מוזיקה:  קונסטנטין בקליניקוף
 צילום:  רוברט ד'גראס
 מדינה:  ארצות הברית 
 חברת הפקה:  RKO 
 חברה מפיצה:  RKO
 שיטת הפצה:  וידאו על פי דרישה 
 הקרנת בכורה:  27 במרץ 1948
 משך הקרנה:  120 דקות
 שפת הסרט:  אנגלית
 סוגה:  סרט דרמה 
 דף הסרט ב־IMDb
 
רומנס הפעמונים (באנגלית: The Miracle of the Bells, 'נס הפעמונים') הוא סרט דרמה אמריקאי משנת 1948, שהופק באולפני RKO. הסרט בוים בידי ארווין פיצ'ל ונכתב בידי דוויט בודין ובן הכט. זהו אחד הסרטים האחרונים של סינטרה באולפני RKO לפני שעבר סופית לאולפני MGM.
הסרט מבוסס על ספרו רב המכר של ראסל ג'אני.
עלילה

הסיפור נסב סביב אולגה טרסקובנה (אלידה ואלי), שחקנית מתחילה ממוצא פולני, ילידת העיר גלן ליון אשר בפנסילבניה. העיר קיבלה את הכינוי "עיר הפחם", הודות לתעשיית הפחם המפותחת השוכנת סביבה. אולגה מצליחה לעזוב את העיר המפויחת ועוברת להוליווד. לאחר ניסיונות כושלים מביאות אותה נסיבות יוצאות דופן לקבל את התפקיד הראשי בסרט העוסק בחייה של ז'אן ד'ארק. בחלק האחרון של הצילומים מתחילה אולגה להראות סימני מחלה קשה, ידידה סוכן התקשורת ביל דוניגן (פרד מקמורי) לוקח אותה לבדיקת רופא המודיע לו כי אולגה לקתה בשחפת וכי אין לה כל סיכוי להחלמה, מחלה זו נגרמה ככל הנראה מהאוויר המזוהם בעיר הולדתה. זמן קצר לאחר סיום העריכה נפטרת אולגה ממחלתה בבית החולים כאשר דוניגן לצידה. המפיק מרקוס האריס (לי קוב), רוצה לצלם את מחדש את הסרט עם שחקנית מפורסמת יותר, זאת מכיוון שאינו רוצה לקחת סיכון עם שחקנית שאינה ידועה ואינה יכולה לקדם את הסרט.
דוניגן מוכה הצער מחזיר את גופתה של אולגה לעיר הולדתה, לפי בקשתה האחרונה. בתחילה מסרבים אנשי העיירה למלא את בקשתה, עקב המוניטין המפוקפק של אביה שנחשב לנבל. אך דוניגן משכנע כנסיות בכל העיר "עיר הפחם", לצלצל בפעמוני הכנסייה שלהם לאורך שלושה ימים, כמחווה לשחקנית המתה. כמו כן הוא מבטיח לשלם להם על מעשיהם בהמחאות אותן אין לו כל סיכוי לכסות. כדי למלא את מבוקשה של אולגה נעזר דוניגן בכומר פול (פרנק סינטרה), שמנצל את הכרותו עם אנשי העיר ומצליח לשכנעם לסלוח לה על עברו של אביה ולמלא את בקשתה האחרונה. בעקבות צלצולי הפעמונים הבלתי פוסקים מתחיל להתעורר עניין ציבורי בשחקנית המתה ולאחר זמן קצר מבטיח האריס לדוניגן כי הוא יכסה את הבטחותיו הכספיות.
ביום ההלוויה מגיע קהל רב לחלוק כבוד אחרון לאולגה והכנסייה מתמלאת עד אפס מקום. הקהל הרב מתפלל ולפתע נשמע קול חריקה עז ושני הפסלים מסתובבים אט, אט על צירם ופונים אל ארונה של אולגה. קהל המאמינים מחשיב זאת כנס משמיים וזאת על אף שההסבר ההגיוני לכך הוא שעקב המשקל של הקהל הרב בכנסייה, האדמה נעה והזיזה את הפסלים עימה. האב פול רוצה להודות בכך בפני קהל המאמינים, אך דוניגן דוחק בו לבל יעשה כך וזאת כדי שהקהל לא יאבד את אמונתו המתחדשת. לאחר מקרה זה מחליט האריס, בחוסר רצון, לשחרר את הסרט לאקרנים והסרט הופך להצלחה עצומה.
ביקורות

עם יציאתו זכה הסרט לביקורות רבות בידי מבקרי הקולנוע, לשיא הגיע השבועון "טיים", שבטור ביקורת חריף הכריז כי "הקדוש מייקל (אחד הפסלים) הולך לתבוע".
שחקנים

פרד מקמורי - ביל דוניגן
אלידה ואלי - אולגה טרסקובנה
פרנק סינטרה - האב פול
הערות שוליים

↑  http://www.time.com/time/magazine/article/0,9171,804617,00.html/ טור הביקורת באתר TIME (אנגלית)
גוש אדומים

| --- | --- |
 מספר יישובים:  8
 מדינה:  ישראל ישראל
 מחוז:  מחוז יהודה ושומרון
 חבל ארץ:  מדבר אדומים
 העיר הגדולה:  מעלה אדומים
 על שם:  דרך מעלה אדומים
 אוכלוסייה:  ‏
  ‑ בגוש התיישבות:  50,000
 קואורדינטות:  31°47′22″N 35°18′55″E﻿ / ﻿31.789361111111°N 35.315361111111°E﻿ / 31.789361111111; 35.315361111111 
  מפת מיקום  מפה מפורטת   (למפת הרי ירושלים מוגדלת) גוש אדומים(למפת הרי ירושלים רגילה) גוש אדומים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גוש אדומים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גוש אדומים  he tabBackground:;tabBorder:#aaa;defaultTab:0;
 
גוש אדומים הוא גוש התנחלויות בצפון-מערב מדבר יהודה המתפרס על מדבר אדומים. גוש אדומים נמצא מזרחית לירושלים וגובל בצפונה, בשכונת פסגת זאב. הגוש נקרא על שם "מעלה אדומים" אשר היוותה את הדרך המרכזית שקישרה בין ירושלים במערב לאדום במזרח.
הגוש כולל את היישובים מעלה אדומים, כפר אדומים, אלון, ענתות, נופי פרת, מעלה מכמש, מצפה יריחו וקידר. כיום כאשר מדברים על גוש אדומים מדברים בדרך כלל רק על היישובים כפר אדומים, אלון ונופי פרת. היישוב הראשון (שכיום עיר) שהוקם במקום היה מעלה אדומים. לפי ההגדרה המצומצמת, מתגוררות בגוש כ-980 משפחות (כ-4,900 נפש). לפי ההגדרה המורחבת, מתגוררים בגוש כ-50,000 תושבים, מרביתם כאמור במעלה אדומים.
בתחום הגוש נמצא שטח E-1 שנקרא גם מבשרת אדומים. ממערב לגוש שוכנים היישובים הפלסטיניים אבו דיס, אלעיזריה ובסמיכות למעלה אדומים נמצא ערב אל-ג'האלין, מקום מושבו של השבט הבדואי ג'האלין.
יישובי הגוש

| מספר | שם | צורת היישוב | שנת הקמה | מספר תושבים |
| --- | --- | --- | --- | --- |
| 1 | מעלה אדומים | עיר | 1975 | 38,100 |

| 2 | כפר אדומים | יישוב קהילתי | 1979 | 5,076 |

| 3 | מצפה יריחו | יישוב קהילתי | 1977 | 2,827 |

| 4 | מעלה מכמש | יישוב קהילתי | 1981 | 1,744 |

| 5 | קידר | יישוב קהילתי | 1985 | 1,646 |

| 6 | עלמון | יישוב קהילתי | 1982 | 1,467 |

| 7 | נופי פרת | יישוב קהילתי | 1992 | 1,200 |

| 8 | אלון | יישוב קהילתי | 1990 | 250 משפחות |

| 9 | משמר יהודה | מאחז | 2019 | כמה משפחות |
הערות שוליים

↑  היישובים, באתר binyamin.org.il
ערך זה הוא קצרמרבנושא יישובים בישראל. אתם מוזמנים לתרום לוויקיפדיה ו.
הקלפן והיצאנית

| --- | --- |

כרזת הסרט "הקלפן והיצאנית"
 מבוסס על:  רומן מאת אדמונד נוהטון
 בימוי:  רוברט אלטמן
 הופק בידי:  מיטשל בראור דייוויד פוסטר
 תסריט:  רוברט אלטמן בריאן מק'קיי
 עריכה:  לאו לומברדו 
 שחקנים ראשיים:  וורן בייטי ג'ולי כריסטי רנה אוברז'ונואה שלי דובאל קית' קאראדין
 מוזיקה:  לאונרד כהן
 צילום:  וילמוש זיגמונד(אנ')
 מדינה:  ארצות הברית
 חברת הפקה:  האחים וורנר, Warner Bros. Pictures 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  24 ביוני 1971
 משך הקרנה:  121 דקות
 שפת הסרט:  אנגלית
 סוגה:  מערבון, סרט דרמה, סרט מבוסס יצירה ספרותית 
 מקום התרחשות:  וושינגטון 
 דף הסרט ב־IMDb
 
הקלפן והיצאנית (באנגלית: McCabe & Mrs. Miller) הוא מערבון אמריקאי משנת 1971 בכיכובם של וורן בייטי וג'ולי כריסטי, בבימויו של רוברט אלטמן. לדברי אלטמן, הסרט מתעלם או חותר תחת מספר מוסכמות של ז'אנר המערבון, ועל כן הוא טוען שזהו סרט "אנטי-מערבון".
עלילת הסרט

בראשית המאה ה-20, מהמר קלפים בשם ג'ון מק'קייב (וורן בייטי) מגיע לעיר קטנה בצפון-מערב ארצות הברית בשם 'Presbyterian Church', הקרויה על שמו של הבניין המשמעותי היחידי הקיים בה - בית הכנסייה הפרסביטריאנית, מעוטת המבקרים. עד מהרה מסתבר שהוא אישיות דומיננטית מאוד בעיר הקטנה, שרוב תושביה הם כורים מוחלשים, וזאת בעיקר עקב אישיותו התוקפנית ובשל שמועות כי הוא אקדוחן.
מק'קייב מקים בעיר בית בושת, המורכב משלוש זונות שנרכשו תמורת 200 דולר מידי סרסור בעיירה הסמוכה. המקום משגשג.
קונסטנס מילר, מנהלת בית בושת ממוצא אנגלי המכורה לאופיום, מגיעה לעיר, ומשכנעת את מק'קייב שהיא יכולה לנהל את בית הבושת טוב יותר ממנו. השניים הופכים לשותפים, והמקום משגשג כלכלית אף יותר. בהמשך, מתפתח רומן בין השניים.
אנשי העיירה מתעשרים והעיירה הופכת לסיפור הצלחה. אל העיירה מגיעים זוג סוכנים מחברת הכרייה 'הריסון שונסי' מהעיירה הסמוכה, במטרה לקנות את העסק של מק'קייב ואת מכרות האבץ שמסביבו. שונסי ידוע לשמצה כמי שמביא למותם של אנשים אשר מסרבים למכור לו. מק'קייב לא רוצה למכור במחיר הראשוני שהוצע לו ודורש מחיר מופרז, מתוך הנחה שהשניים ינהלו איתו משא ומתן על גובה המחיר.
שלושה שכירי חרב נשלחים על ידי חברת הכרייה, על מנת להרוג את מק'קייב, אך הוא מסרב לנטוש את העיר. בין מק'קייב לבין השלושה מתפתח קרב יריות וכתוצאה ממנו הכנסייה של העיירה עולה באש. בסופו של דבר, מק'קייב מצליח לירות ולהרוג את השלושה, לא לפני שהוא עצמו נפצע אנושות. אולם, כל אנשי העיירה מיהרו אל הכנסייה, על מנת לכבות את האש שפרצה, כך שלא נותר איש לבוא לעזרתו של מק'קייב, אשר נשאר למות לבדו בשלג. היחידה שהייתה יכולה לבוא לעזרתו היא גב' מילר, שבאותו הזמן הייתה תחת השפעת אופיום, במאורת סמים סינית.
מוזיקה

אחד המאפיינים החשובים ביותר של הסרט הוא מוזיקת הרקע שלו, המורכבת ממזמורי כנסייה ומשלושה שירים של לאונרד כהן מתוך אלבומו הראשון שיצא 4 שנים קודם לכן: "The Stranger Song" ,"Sisters of Mercy" ו-"Winter Lady". בכך עקב הסרט אחר הדוגמאות של סרטים כגון "הבוגר" (1967) שלווה בשירים מקוריים של סיימון וגרפונקל ו"אדם בעקבות גורלו" (1969) שלווה בפסקול מאת The Jimi Hendrix Experience, הבירדס, סטפנוולף ועוד.
צוות השחקנים הראשי

וורן בייטי - ג'ון מק'קייב
ג'ולי כריסטי - קונסטנס מילר
רנה אוברז'ונואה - שיהאן
שלי דובאל - איידה קויל
פרסים

ג'ולי כריסטי הייתה מועמדת לפרס האוסקר לשחקנית הטובה ביותר על תפקידה בסרט זה.
לקריאה נוספת

דני מוג'ה, אהבנו כל כך – 100 סרטי מופת, מפה - מיפוי והוצאה לאור, 2003, הערך "הקלפן והיצאנית", עמ' 201–203
הרץ במבוך (סרט)

| --- | --- |

כרזת הסרט
 מבוסס על:  "הרץ במבוך" מאת ג'יימס דשנר
 בימוי:  ווס בול
 הופק בידי:  אלן גולדסמיט-ויין  ויק גודפרי  מרטי בווהן  לי סטולמן
 תסריט:  נוח הופנהיים  גרנט פירס מייארס  ט.ס נוולין
 עריכה:  דן זימרמן 
 שחקנים ראשיים:  דילן או'בריאן   קאיה סקודלריו   תומאס סאנגסטר   ויל פולטר   פטרישה קלארקסון
 מוזיקה:  ג'ון פסנו 
 צילום:  אנריקה צ'דיאק 
 מדינה:  ארצות הברית 
 חברת הפקה:  Gotham Group Temple Hill Entertainment TSG Entertainment
 חברה מפיצה:  20th Century Fox
 שיטת הפצה:  וידאו על פי דרישה 
 הקרנת בכורה:  19 בספטמבר 2014
 משך הקרנה:  113 דק' 
 שפת הסרט:  אנגלית 
 סוגה:  מתח/מדע בדיוני
 תקציב:  34 מיליון דולר
 הכנסות:  348.3 מיליון דולר
 הכנסות באתר מוג'ו:   mazerunner
 סרט הבא:  הרץ במבוך: מבחני הכווייה
 אתר רשמי
 דף הסרט ב־IMDb
 
הרץ במבוך (באנגלית: The Maze Runner) הוא סרט אמריקאי מסוגת מתח/מדע בדיוני משנת 2014 בבימויו של ווס בול. הסרט מבוסס על הרומן רב המכר של ג'יימס דשנר, מותחן הרפתקאות לצעירים באותו השם. במרכז הסרט עומד נער צעיר בשם תומאס (דילן או'בריאן), שמוצא את עצמו לכוד במבוך ענק וקטלני עם קבוצה של ילדים נוספים. לתומאס אין זיכרונות מהתקופה שקדמה להגעתו למבוך. הוא סובל מסיוטים על ארגון צללים הידוע בשם W.C.K.D, ומקווה כי אותם שברי חלומות יעזרו לו לגלות את סודות עברו ואת הדרך להימלט מהמבוך.
הסרט יצא לאקרנים ב-19 בספטמבר 2014 בארצות הברית והופץ על ידי "20th Century Fox". הסרט זכה להצלחה מסחרית גדולה והרוויח כ-32.5 מיליון דולר כבר בשבוע הראשון ליציאתו. הסרט הרוויח מעל 348 מיליון דולר ברחבי העולם.
בעקבות הצלחתו של הסרט הראשון, ב-2015 יצא לאקרנים סרט המשך - "הרץ במבוך: מבחני הכווייה", ובשנת 2018 יצא הסרט השלישי בסדרה, "הרץ במבוך: תרופת המוות".
עלילה

כשתומאס מתעורר במעלית, הדבר היחיד שהוא מצליח לזכור הוא שמו הפרטי. אין לו זיכרונות על הוריו או על ביתו, והוא אינו זוכר גם איך הגיע למקום שבו הוא נמצא.
כשדלתות המעלית נפתחות הוא מבין שאינו לבד. תומאס מוצא את עצמו בין קבוצה של נערים שמקבלים את פניו ב"קרחת" (Glade) – מתחם ענק, דמוי יער, מוקף חומות אבן. גם הנערים ב"קרחת", בדיוק כמו תומאס, אינם יודעים כיצד הגיעו לשם. הם יודעים רק שבכל בוקר נפתחות בחומה דלתות אבן עצומות שמובילות אל מבוך שמקיף את ה"קרחת", ובכל לילה הן ננעלות.
הנערים בונים לעצמם חברה בסיסית שבה לכל אחד יש תפקיד. הקבוצה מבינה כי המבוך עשוי להיות הדרך היחידה לצאת החוצה, ואכן אחד התפקידים בחברה הוא "רצים" (Runner). תפקידם של הרצים הוא לחפש במבוך דרך מילוט בשעות היום ולחזור לפני רדת החשכה. אף אחד אינו רוצה להיתקע במבוך בשעות הלילה, משום שמפלצות קטלניות המכונות "מאמללים" משתחררות לחופשי ומשוטטות במבוך. לנערים ידוע כי אף אחד לא חזר חי אחרי לילה במבוך.
לאחר שתומאס מותקף על ידי רץ הסובל מהזיות כתוצאה מעקיצת "מאמלל" (Griever)- אותו הרץ מושלך אל מותו במבוך על ידי חבריו. אלבי, מנהיג הנערים ורץ נוסף בשם מינהו עוקבים אחר צעדיו של הנער במבוך כדי לראות אם שרד בנס. השניים מופיעים לפנות ערב תוך כדי גרירת אלבי הפצוע, אולם לא מספיקים להגיע לכניסה למתחם לפני סגירת השערים. תומאס רץ אל תוך המבוך כדי לעזור, והשלושה נשארים לכודים.
באופן מפתיע, השלישייה מצליחה לשרוד את הלילה וחוזרת למחרת בבוקר.
באותו בוקר עולה במעלית נערה בשם תרזה ואיתה שני מזרקים מלאים בחומר לא ידוע. זו הפעם הראשונה שמגיעה ל"קרחת" אישה. הנערה מזהה את תומאס, אף על פי שהוא אינו זוכר אותה, והדבר מעורר בחבריו של תומאס חשדות רבים כלפי מניעיו.
כשתומאס רואה את מודל המבוך שבנו הרצים על פי חקירות קודמות הוא לומד שחלקים שונים של המבוך נפתחים כל לילה בסדר קבוע, על פי מספרם. הוא מבין כי מכשיר מצפצף שנמצא על אחד ה"מאמללים" שחיסלו, הנושא את הספרה 7, הוא בעצם מפתח לדלת מספר 7.
תומאס ומינהו חוזרים אל המבוך עם המכשיר, ובאותו לילה לא נסגרים השערים וה"מאמללים" נכנסים ל"קרחת". ה"קרחת" נהרסת ונערים רבים, ביניהם אלבי המנהיג, נהרגים. תומאס, אשר צפה בהבזקי זיכרון מעורפלים מאז שהגיע, דוקר את עצמו עם עוקץ של "מאמלל" כדי לנסות להחיות את זכרונו. האחרים מחליטים להזריק לו את האנטי-ארס האחרון. כתוצאה מחוויה זו תומאס נזכר בעברו: עבודתו המשותפת עם תרזה עבור הארגון W.C.K.D שיצר את המבוך. הוא מספר כי שאר הנערים ב"קרחת" השתתפו ביודעין כנבדקים בניסוי, וכי צפה בכולם במשך שנים.
בינתיים גאלי לוקח פיקוד ומתכנן להקריב את תומאס ותרזה למען שלום עם ה"מאמללים". מתפתח מרד בגאלי ותומאס ותרזה בורחים אל המבוך עם נערים נוספים, בזמן שגאלי ואחרים מסרבים לעזוב. הנערים במבוך נלחמים ב"מאמללים", והניצולים מצליחים להגיע ליציאה. הם מגיעים למעבדה מלאה בגופות, בה מוקרנת הקלטת וידאו. נראית בה אישה שמסבירה כי כדור הארץ נהרס על ידי התלקחות סולארית מסיבית, ואחריו הופיע וירוס קטלני. היא יורה בעצמה במעבדה תוך כדי שהיא מותקפת על ידי חמושים לא מזוהים. הנערים מבינים כי היו חלק מניסוי הלומד את התרופה.
לפתע, מופיע גאלי עם אקדח ומתעקש כי עליהם להישאר במבוך. הנערים מסרבים, והוא יורה לכיוון תומאס. צ'אק מגן בגופו על תומאס ומת. חמושים רעולי פנים נכנסים במהירות ולוקחים את קבוצת הניצולים אל מסוק שטס מעל שממה מדברית עצומה ושאריות עיר הרוסה. במקביל, האישה שכביכול ירתה בעצמה נכנסת לפגישה ומודיעה כי הניסוי הצליח וכעת הנערים עוברים לשלב השני.
מועמדויות וזכיות בולטות

| תוצאות | מועמד | קטגוריה | פרס | שנה |
| --- | --- | --- | --- | --- |
| מועמדות | דילן אובריאן | ההופעה המפחידה ביותר | טקס פרסי הקולנוע של MTV | 2015 |
| זכייה | דילן אובריאן | פריצת השנה | טקס פרסי הקולנוע של MTV | 2015 |
| זכייה | דילן אובריאן | גיבור הסרט הטוב ביותר | טקס פרסי הקולנוע של MTV | 2015 |
| זכייה | ויל פולטר ודילן אובריאן | הקרב הטוב ביותר | טקס פרסי הקולנוע של MTV | 2015 |
| מועמדות | דילן אובריאן | שחקן סרט הפעולה הטוב ביותר | פרסי בחירת הנוער | 2015 |
| מועמדות | קאיה סקודלריו | שחקנית סרט הפעולה הטובה ביותר | פרסי בחירת הנוער | 2015 |
| מועמדות |  | סרט הפעולה הטוב ביותר | פרסי בחירת הנוער | 2015 |
| מועמדות | תומאס סאנגסטר | פריצת השנה | פרסי בחירת הנוער | 2015 |
| מועמדות | דילן אובריאן ותומאס סאנגסטר | הכימיה הטובה ביותר | פרסי בחירת הנוער | 2015 |
| זכייה | דילן אובריאן ותומאס סאנגסטר | הכימיה הטובה ביותר | פרסי בחירת הנוער | 2016 |
דמויות

תומאס (דילן אוברייין)
תרזה (קאיה סקודלריו)
גאלי (ויל פולטר)
ניוט (תומאס סאנגסטר)
אלבי (אמל אמן)
מינהו (קי הונג לי)
אווה פייג' (פטרישה קלארקסון)
צ'אק (בלייק קופר)
פרייפן (דקסטר דרדן)
ג'ף (ג'ייקוב לטימור)
בן (כריס שפלד)
זארט (ג'ו אדלר)
וינסטון (אלכסנדר פלורס)
ראו גם

פרסי בחירת הנוער 2015
פרס הקולנוע של MTV
הערות שוליים

↑  איתמר זהר, מה יקרה לרץ במבוך, באתר הארץ, 21 בספטמבר 2014
↑  נתנאל שלומוביץ, "הרץ במבוך 3: תרופת המוות": גסיסה ב-142 דקות, באתר הארץ, 28 בינואר 2018
| "הרץ במבוך" מאת ג'יימס דשנר |
| --- | --- | --- |
| הרץ במבוך סרט | מבחני הכווייה סרט | תרופת המוות סרט |
אחר
מסדר ההרג • צופן המגפה • ארמון ארכובה
בן הארץ

| --- | --- |

 מבוסס על:  רומן של ריצ'רד רייט באותו השם
 בימוי:  ראשיד ג'ונסון 
 תסריט:  סוזן לורי פארקס
 שחקנים ראשיים:  אשטון סנדרס  מרגרט קוואלי   ניק רובינסון  קיקי ליין  סארה לאת'ן  ביל קאמפ
 מוזיקה:  קייל דיקסון  מייקל סטיין
 צילום:  מת'יו ליבטיק 
 מדינה:  ארצות הברית 
 חברה מפיצה:  A24, HBO Max 
 שיטת הפצה:  וידאו על פי דרישה 
 הקרנת בכורה:  24 בינואר 2019 (פסטיבל סאנדאנס)  ארצות הברית 6 באפריל 2019
 משך הקרנה:  104 דק' 
 שפת הסרט:  אנגלית 
 סוגה:  סרט דרמה 
 מקום התרחשות:  שיקגו 
 דף הסרט ב־IMDb
 
בן הארץ (באנגלית: Native Son) הוא סרט דרמה אמריקאי משנת 2019, שמבוסס על ספר של ריצ'רד רייט באותו השם שהופק על ידי ראשיד ג'ונסון. הקרנת הבכורה של הסרט הייתה בפסטיבל הסרטים סאנדנס בשנת 2019. הסרט עוקב אחרי ביגר (אשטון סנדרס), צעיר אפרו אמריקאי משיקגו שמקבל הזדמנות לעבוד בתור נהג של איש עסקים.